Epson er nå ledende leverandør av Pro AV-projektorer i EMEAR
Ny ledende leverandør av projektorer med over 6000 lumen
Epson er nå ledende leverandør av profesjonelle AV- og installasjonsprojektorer med over 6000 lumen, ifølge Futuresource. Epson har 26,7 prosent av Pro AV-markedet, en økning på nesten 11 prosent sammenlignet med samme periode i fjor, og med en markedsandel som fortsetter å stige inn i 2018 1.
Kunngjøringen bygger på Epsons sterke vekst på tvers av alle projektorsegmenter, hvor selskapet nå er den ledende projektorprodusenten for alle bedriftsprojektorer i hele EMEAR og resten av CIS. Epsons volumandel av det totale projeksjonsmarkedet i EMEAR og resten av CIS ligger nå på 31,3 prosent, en økning på 120 prosent i solgte enheter sammenlignet med for 6 år siden 2 .
På verdensbasis har Epson hatt den største markedsandelen for projektorer i 17 år på rad, med et samlet globalt salg på 22,3 millioner enheter siden 2006 3. Epson har også den største markedsandelen globalt for projektorer over 6000 lumen.
Neil Colquhoun, direktør for Pro Display, Epson Europe, sier: «Epson er nå den klare markedslederen innen projektorer i hele EMEAR, etter å ha gått forbi Panasonic. Vår raske vekst i markedsandel innen Pro Display og projektorer for bedrifter skyldes et kontinuerlige ønske om å lytte til kundenes behov og produsere klassens beste produkter med unik, egenutviklet Epson-teknologi. I tillegg vil ikke kundene våre bare ha produkter i verdensklasse, men også service og kundestøtte i verdensklasse, noe de får fra våre fantastiske kommersielle og tekniske team. Våre investeringer i hele EMEAR-området er i seg selv markedsledende. Vi er kanskje ikke alltid de første på markedet, men takket være det unike partnerskapet med kundene våre, er vi de beste på markedet, noe disse tallene bekrefter.»
«Lanseringen av vår første laserprojektorserie, inkludert en projektor på 25 000 lumen, for to år siden var et stort øyeblikk for Epson. Også vår første egenutviklede 4K-projektor, som ble lansert på ISE i år, er et enestående stykke teknologi som fører Epson inn i en ny verden av sylskarp oppløsning. Vi har nå vår sterkeste profesjonelle AV-serie, med en ny kompakt 20 000 lumen-modell som snart kommer på markedet, samt nyskapende skilt- og møteromsløsninger og brukervennlig Epson-programvare som gjør avanserte projeksjonsteknikker tilgjengelige for brukere helt uten tekniske kunnskaper.»
«Jeg kan ikke takke våre partnere og kunder nok for disse resultatene. Vi setter virkelig stor pris på hver enkelt av dem.»
Den raske økningen i markedsandeler følger lanseringen av en rekke vellykkede nye projektorer innen segmentene for Pro Display, Bedrift- og Utdanning tidligere i år. Det har blant annet handlet om:
Epsons første egenutviklede 4K-projektor. EB-L12000Q er en kraftig 3LCD-laserprojektor på 12 000 lumen, utviklet for utleie og faste installasjoner på arrangementer, festivaler, turistattraksjoner, store auditorier, messer og kjøpesentre, og som kan bruke de samme 4K-kompatible linsene som Epsons EB-L1000-serie med projektorer for maksimal allsidighet.
Epsons første projektor i det populære segmentet av kompakte WUXGA-kategorien med 20 000 lumen, vår EB-L20000U. Dette utfyller Epsons 25 000-lumens laserprojektor for fast montering, EB-L25000U, som ble lansert for to år siden. Begge modellene har samme kabinett som er designet for å passe inn i bransjestandardens rørformede stålrammer, slik at de er enkle å integrere i den eksisterende infrastrukturen. De har også «monter og glem»-pålitelighet, samt enkel montering og projisering fra enhver vinkel, inkludert stående visning.
En ny serie 3LCD-laserprojektorer utformet for møterom, utdanningsinstitusjoner og turistattraksjoner. EB-L615U, EB-L610U, EB-L610W, EB-L510U og EB-L400U er utformet for å erstatte eksisterende lampebaserte projektorer i situasjoner som krever løsninger på 4500–6000 lumen, og tilbyr et utvalg av funksjonssett fra grunnleggende modeller til mer spesialiserte enheter med funksjoner som HDBaseT-tilkobling og skjermspeiling.
Volum – etter region EMEAR EMEAR Europa Europa CISMEA CISMEA
Kvartal 4. kvartal 2016 4. kvartal 2017 4. kvartal 2016 4. kvartal 2017 4. kvartal 2016 4. kvartal 2017
Størrelse på markedet 8428 8439 7968 8131 1537 1139
Epsons andel 18 % 28,9 % 18 % 28 % 15 % 36 %
Panasonics andel 27 % 24,3 % 27 % 27 % 28 % 9 %
NECs andel 13,3 % 13,7 % 13,8 % 13,1 % 11,5 % 19,4 %
1) Futuresource Consulting Limited – Projectors Market Insights – WorldWide Analyser, 2017–2018 2) Futuresource Consulting Limited – Projectors Market Insights – WorldWide Analyser, 2012–2018 3) Futuresource Consulting Limited – Projectors Market Insights – WorldWide Analyser, 2006–2018